«Real» «Manchester Yunayted»ning Alvaro Morata transferi bo‘yicha so‘roviga rad javobini berdi. Bu haqda The Guardian nashri xabar tarqatmoqda. Manba bergan ma’lumotga ko‘ra, ingliz klubi 24 yoshli Ispaniya terma jamoasi hujumchisiga 60 million yevro taklif qilgan, ammo madridliklar darhol rad javobini berishgan. «Real» Moratani 90 million yevroga evazigagina sotishini bildirgan. Eslatib o‘tamiz, oldinroq «MYu» futbolchi transferini darvozabon David De Xea transferini bir qismiga aylantirish taklifini ham bergandi. Ma’lumot uchun, Morata joriy mavsumda Ispaniya chempionatining 26 uchrashuvida qatnashib 15 gol va 5ta golli uzatma muallifiga aylangan.